**Превенција насиља – материјал за родитељски састанак**

Наша школа од **2009.** године спроводи програм **"Школа без насиља – ка сигурном и подстицајном окружењу за децу“**.

*О каквом је програму реч?*

Програм „Школа без насиља“ започет је у Србији школске 2005/06. године и реализује га УНИЦЕФ у сарадњи са Министарством просвете, науке и технолошког развоја. **ЊЕГОВ ГЛАВНИ ЦИЉ ЈЕ СТВАРАЊЕ БЕЗБЕДНЕ И ПОДСТИЦАЈНЕ СРЕДИНЕ ЗА УЧЕЊЕ, РАД И РАЗВОЈ У ШКОЛИ**. У оквиру овог програма **насиље је дефинисано као сваки облик понашања који има за циљ намерно наношење психичког или физичког бола другоме**.

Наша школа формирала је **ТИМ** који је задужен за подршку програму и праћење реализације програма у школи. То је уједно и **Тим за заштиту деце од насиља, злостављања и занемаривања**, прописан Посебним протоколом Министарства просвете за заштиту деце од насиља, злостављања и занемаривања. ШТА ТИМ РАДИ ?

**- израђује и реализује програм заштите деце / ученика од насиља, злостављања и занемаривања**

**-упознаје све у школи са врстама и облицима насиља**

**-идентификјуе и информише о случајевима насиља, уз поштовање личности детета / ученика**

**- одржава сарадњу са надлежним службама ( Центар за социјални рад, МУП, Здравствени центар …)**

 **-организује тимски ради на превенцији насилног понашања (радионице на часу ОС, израда паноа, трибине, обележавање Дана толеранције... )**

 **- решава ситуације у којима је насиље регистровано**

**- израђује и прикупља документацију, доноси мере и прати ефекте донетих мера**

**ШТА ЈЕ УНУТРАШЊА ЗАШТИТНА МРЕЖА?**

**ИНТЕРНА –УНУТРАШЊА МРЕЖА ФОРМИРА СЕ У ШКОЛИ СА ЦИЉЕМ ПОВЕЋАЊА БЕЗБЕДНОСТИ И СИГУРНОСТИ** **УЧЕНИКА**. **ОСНОВУ ИНТЕРНЕ МРЕЖЕ ЧИНЕ: ПОСЕБНИ ПРОТОКОЛ ,СТАТУТ ШКОЛЕ И СВИ ДРУГИ ШКОЛСКИ ДОКУМЕНТИ. Интерном мрежом дефинисане су одговорности свих особа које је чине.( *директор, стручна служба, наставници, ваннаставно особље, родитељи, ученици )*.На основу тога одређено је у којим ситуацијама и како треба поступити и коме се обратити.**

**У СИТУАЦИЈИ ДЕШАВАЊА ИЛИ ПОСТОЈАЊА СУМЊЕ ДА СЕ НАСИЉЕ ДЕШАВА ПРИЈАВЉИВАЊЕ СЕ ОДВИЈА СЛЕДЕЋИМ РЕДОСЛЕДОМ: 1. ОДЕЉЕЊСКОМ СТАРЕШИНИ ( ИЛИ НЕКОМ ДРУГОМ НАСТАВНИКУ, ДЕЖУРНОМ НАСТАВНИКУ, ОБЕЗБЕЂЕЊУ 2. СТРУЧНОЈ СЛУЖБИ( психолог, педагог, дефектолог), ТИМУ ЗА ЗАШТИТУ 3. ДИРЕКТОРУ ШКОЛЕ**

**КАКО СЕ РЕАГУЈЕ У СИТУАЦИЈАМА НАСИЉА:**

* ***У ситуацији насиља реагује се тако што се насиље ПРЕКИДА, ЗАУСТАВЉА или ПОЗИВА ПОМОЋ***
* ***Евидентира се случај насиља( попуњавају се обрасци за евиденцију случаја насилног понашања и пише се службена белешка који се предаје Стручној служби)***
* ***Обављају се КОНСУЛТАЦИЈЕ са колегама***
* ***ИНФОРМИШУ се друге особе о ситуацији насиља***
* ***Реализују се договорене активности и примењују мере заштите***
* ***ПРАТЕ се ЕФЕКТИ ПРЕДУЗЕТИХ МЕРА***

**КОРАЦИ ПОСТУПАЊА У СИТУАЦИЈИ НАСИЉА ОДВИЈАЈУ СЕ У СКЛАДУ СА ПРОПИСАНИМ НИВОИМА РИЗИКА.**

***НИВО РИЗИКА* ОЗНАЧАВА ПРОЦЕНУ СТЕПЕНА СИТУАЦИЈЕ НАСИЉА, ТЈ. У КОЈОЈ МЕРИ ОДРЕЂЕНА СИТУАЦИЈА УГРОЖАВА БЕЗБЕДНОСТ ДЕТЕТА. У СКЛАДУ СА ПРОЦЕЊЕНИМ СТЕПЕНОМ УГРОЖАВАЈУЋЕ СИТУАЦИЈЕ ДЕФИНИСАНЕ СУ И ОДГОВОРНОСТИ АКТЕРА ИНТЕРНЕ МРЕЖЕ. ( Све је прописано Протоколом**

**ПОСТОЈЕ ТРИ НИВОА РИЗИКА:**

**ПРВИ НИВО РИЗИКА-’’НИЗАК НИВО РИЗИКА’’**

 **-*ОПИС ПРВОГ НИВОА:* Ремећење часа, кашњења под условом да је ниска фреквентност наведених појава. Затим, ударање чврга, гурање, штипање, гребање, саплитање, прљање; оговарање, псовке, имитирање; добацивање; гестикулација; узнемирујуће “зивкање”, слање узнемирујућих порука СМС-ом. (стр.28, Приручника о примени Посебног протокола)**

**Угрожавајућа ситуација решава се у оквиру школе. Проблем првог нивоа насиља треба да реши одељењски старешина у сарадњи са целим одељењим и родитељима насилника и жртве. Ако то не уроди плодом, ако се насиље понавља, или исти ученик више пута трпи насиље првог нивоа, треба да се укључе и други органи школе.**

**ДРУГИ НИВО РИЗИКА-’’УМЕРЕНИ НИВО РИЗИКА’’**

**Угрожавајућа ситуација решава се у оквиру школе и подразумева ангажовање више особа: одељењског старешину, стручну службу, родитеља, директора, Тим за заштиту ученика.**

***ПРИМЕРИ:, шамарање, ударање, гажење, цепање одела, '‘шутке'',пљување, измицање столице, чупање за косу и уши...* *уцењивање, претње,* *сексуално додиривање , показивање интимних делова тела, свлачење... снимање камером појединаца против њихове воље, дистрибуирање снимака и слика... (страна 28, Приручника за примену посебног протокола)***

**Насиље другог нивоа и поновљено насиље првог нивоа третирају се као лакша повреда обавеза ученика за које се** изричу васпитне и васпитно-дисциплинске мере.

***ТРЕЋИ НИВО РИЗИКА ’’ВИСОК НИВО РИЗИКА’’***

***ПРИМЕРИ*: туча, дављење, бацање, проузроковање опекотина, ускраћивање хране и сна... застрашивање, уцењивање, рекетирање, укључивање у секте...претње... завођење од стране одраслих, подвођење, злоупотреба положаја, силовање, инцест... снимање насилних сцена, дечија порнографија... То су све ситуације које превазилазе капацитете школе и не могу се решити у оквиру школе. Уколико дође до здравствене или физичке повреде укључује се медицинско особље.**

**На трећем нивоу насиља поступак води директор, уз обавезно учешће Тима, родитеља, мада се они могу и искључити ако се процени да је њихово присуство штетно. Директор мора да поднесе пријаву полицији, Центру за социјални рад и да обавести Министарство просвете. Овде је покретање васпитно – дисциплинског поступка обавезно, а школа мора да третира насиље трећег нивоа као тежу повреду обавеза ученика.**

***ОПЕРАТИВНИ ПЛАН ЗАШТИТЕ***

**За случајеве насиља другог и трћег нивоа доноси се и Оперативни план заштите који треба да разради све активности којима ће се код жртве, насилника , али и код свих ученика који су били сведоци насиља отклонити или бар ублажити последице насиља, створити безбедно окружење и сви учесници реинтегрисати у заједницу.**

**ВАСПИТНЕ МЕРЕ ( опомена, Укор одељењског старешине, Укор Одељењског већа) изричу се за лакше повреде обавезе ученика**, **без вођења дисц. поступка** и **имају васпитни карактер. ВАСПИТНО-ДИЦИПЛИНСКЕ МЕРЕ се изричу за теже повреде обавезе ученика и за повреде забране, обавезно им претходи вођење в-д. поступка, имају васпитни карактер, али представљају и дисциплинску санкцију за учињену тежу повреду обавезе или забране. (1. укор директора, 2. укор Наставничког већа, 3. премештај ученика од петог до осмог разреда у другу основну школу, на основу одлуке Наставничког већа, уз сагласност школе у коју прелази)**